Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 106

f) Kismotorfecskendők és átemelő szivattyúk témából: Definíciós szinten: — az alkalmazott kismotorfecskendők és az átemelő szivattyúk felépítését, egyes szerkezeti részeinek működését (motor, szivattyú, légtelenítő, gyújtás, üzemanyag-ellátás, kapcsolóelemek, mérőműszerek), — a működés előkészítésének egyes fázisait, a telepítés és a megszerelés szabályait, — a motorok hideg, meleg, valamint téli időszakban történő beindításának egyes lépéseit, — a légtelenítés és a szivattyú bekapcsolásának műveleteit, — a vízvétel és vízadás szabályait, — a folyamatos működés esetén végrehajtandó tennivalókat (zsírzás, üzemanyag utántöltés, szakaszos vízadás, vízeltávolítás, sugárképzés), — a kismotorfecskendőknél az elektromos és mechanikus indítás, valamint a habképzés egyes fázisait, — a kismotorfecskendők soros és párhuzamos kapcsolásának szabályait, — a meghibásodás felismerésének és elhárításának lehetőségeit, — az ellenőrzés és karbantartás szabályait, a próbaindítások és járatások szabályait, valamint a készenlét követelményeit. Jártasság szinten: — a kismotorfecskendők készenlétbe helyezését, ellenőrzését, karbantartását, víztelenítési és kenési teendők ellátását, — a telepítés, a működés, a vízadás és a vízeltávolítási feladatainak végrehajtását, — a kismotorfecskendők soros és párhuzamos kapcsolásának alkalmazását, — az üzem közbeni meghibásodások felismerését, kisebb hibák elhárítását (gyertyacsere, gyújtásbeállítás, tömítetlenség megszüntetésére, üzemanyagellátó-rendszer tisztítására).

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes